सभी वर्गों को एक समान ही कौशल विकास की शिक्षा मिले : आरडीडीई
गुरुवारको प्रखंड के चैनपुर स्थित जिला शिक्षा एवं प्रशिक्षण संस्थान में गुणवत्तापूर्ण प्रशिक्षण को लेकर एक दिवसीय कार्यशाला आयोजित की गई। जिसमें मुख्य अतिथि के रूप में कोल्हान प्रमंडल के आरडीडीई अरविंद विजय विलुंग समेत विभिन्न कॉलेजों के प्रोफेसर उपस्थित थे। कार्यशाला में आरडीडीई श्री विलुंग ने प्रशिक्षु शिक्षकों को न्यू एजुकेशन पॉलिसी 2016 की जानकारी दी। तत्पश्चात उन्होंने कहा कि सभी वर्गों को एक समान कौशल विकास की शिक्षा मिले। सभी को संचार और प्रोन्नति की नीति को अपनाना चाहिए। श्री विलुंग ने कहा कि सूचना, ज्ञान, विज्ञान, मूल आधारित शिक्षा नीति तैयार की गई है। इसी के आधार पर बच्चों को शिक्षा मिलनी चाहिए। इससे पहले अतिथियों ने दीप प्रज्ज्वलित कर कार्यशाला का शुभारंभ किया। तत्पश्चात विद्यार्थियों ने संगीत प्रस्तुत किया।
को-ऑपरेटिव कॉलेज जमशेदपुर के प्रोफेसर डॉ विशेश्वर यादव, डॉ मनोरंजन कुमार, दीपक कुमार महतो, संतोष महतो, अमूल्य चंद्र प्रधान, परिवर्तन दल के शिक्षक कैलाश चंद्र महतो, बुधराम महतो, तहसीन रजा, रंजीत कुमार महतो, प्रभा शंकर तिवारी, अनिल कुमार, राजेंद्र प्रसाद नेवार, तरुण कुमार सिंह, रानी पूनम, खोकन मिस्त्री, रवींद्र शुक्ला, बबलू महतो, कृष्णा महतो, विकास यादव, आदित्य सिंहदेव, मृत्युंजय कुमार, अपूर्वा कुमार, विकास बोस आदि मौजूद थे। मंच का संचालन रमेंद्र किशोर मिश्रा ने किया।
गुणवत्तापूर्ण प्रशिक्षण कार्यशाला में उपस्थित शिक्षक, विद्यार्थी प्रशिक्षण देते आरडीडीई अरविंद विजय विलुंग।
बच्चों को खेल-खेल में शिक्षा देना बेहतर
महिलाकॉलेज जमशेदपुर के प्रोफेसर डॉ संजय ने कार्यशाला में राइट टू एजुकेशन एक्ट की जानकारी दी। उन्होंने कहा कि जब तक बच्चे पढ़ाई करना नहीं चाहेंगे, तक तब शिक्षक का प्रयास बेकार है। राज्य और केंद्र सरकार का गुणवत्तापूर्ण शिक्षा देने का प्रयास भी शत-प्रतिशत नहीं हो पा रहा है। बच्चों को खेल-खेल में ही शिक्षा देना बेहतर होता है। वहीं बच्चों को प्रोग्रेस बताने पर सुधार होता है। बच्चों को अवसर दें, अवश्य सुधार होगा।
सर्वांगीण विकास की तैयार करें कार्य योजना
महिलाकॉलेज जमशेदपुर के प्रोफेसर डॉ मनोज कुमार ने प्रशिक्षण कार्यशाला में कहा कि सर्वांगीण विकास के लिए कार्य योजना होना जरूरी है। शिक्षा में मातृभाषा अनिवार्य है। उन्होंने कहा कि बच्चों को स्कूल भेजने के लिए अभिभावकों को जागरूक करना जरूरी है। यह कार्य शिक्षकों को ही करना है। पिछड़े और वंचित बच्चों को भी जागरूक करना है। राज्य और केंद्रीय सरकार एक ही तरह की ट्रेनिंग देती है। जबकि विषयवार ट्रेनिंग से बेहतर परिणाम मिलेगा।
hin_Deva hin_Deva mai_Deva hin_Deva hin_Deva hin_Deva hin_Deva hin_Deva